《永处庵诗为蔡仲志刑曹作》
宋代·饶节

刑曹仕宦如客寄，朱墨如山无况味。平生灯火读书心，便与衲僧同器类。

自从供职江上郡，一月常勤五七问。向来书至乞庵名，永处那伽表嘉遁。

世间万事不挂眼，蒲团不动跏趺稳。客至清谈真老禅，数枝霜竹伴幽韵。

作者简介：饶节（1065～1129），宋代诗僧。字德操，一字次守，自号倚松道人、倚松老人，出家后法名如壁。江西临川人，江西诗派重要诗人。就学于吕希哲，与谢逸、汪革、谢薖并称为“江西诗派临川四才子”。其诗淳真朴实，华而不绮，陆游称其为当时诗僧第一。